《春暮张尔戌捕卿招同李书云余铨卢王北山三给谏摩诃庵看杏花 其一》
清代·郭棻

破懒寻春远，招携石竺间。兴高即暇日，地辟况禅关。

树里千声鸟，尊前一带山。登楼凭眺远，不负此官闲。

作者简介：（1622—1690）清直隶清苑人，字芝仙，号快庵、快圃。顺治九年进士。授检讨，历赞善。康熙间历官大理寺寺正、内阁学士。奏疏多直言，如停止圈田后仍有私圈之事，皆直陈不讳。工书法，与沈荃有南沈北郭之称。卒谥文清。有《学源堂集》等。